Id-Deċiżjoni tal-Kunsill
tas-7 ta’ Marzu 2003
dwar l-użu ta’ l-imgħaxx mill-Fond għall-Iżvillup Ewropew sabiex jiffinanzja l-ispejjeż ta’ l-implementazzjoni tas-sistema interna amministrativa għall-konsulenti individwali li jaħdmu ma’ l-Istati ACP u l-Pajjiżi u Territorji Barranin
(2003/175/KE)
IL-KUNSILL TA’ L-UNJONI EWROPEA,
Wara li kkonsidra t-Trattat li jistabbilixxi l-Komunità Ewropea,
Wara li kkonsidra t-Tielet Konvenzjoni ACP-KEE iffirmat f’Lomé fit-8 ta’ Diċembru 1984,
Wara li kkonsidra r-Raba’ Konvenzjoni ACP [1] iffirmat at Lomé fil-15 ta’ Diċembru 1989, kif emendat mill-Ftehim iffirmat fil-Mawrizju fl-4 ta’ Novembru 1995 [2],
Wara li kkonsidra l-Ftehim Intern tad-19 ta’ Frar 1985 dwar il-finanzjament u l-amministrazzjoni ta’ l-għajnuna Komunitarja [3], hawnhekk iżjed "il quddiem imsejjaħ" Il-Ftehim Intern dwar is-6 EDF’, u b’mod partikolari l-Artikolu 9(2) tiegħu,
Wara li kkonsidra l-Ftehim Intern tas-16 ta’ Lulju 1990 dwar il-finanzjament u l-amministrazzjoni ta’ l-għajnuna Komunitarja taħt ir-Raba’ Konvenzjoni ACP-KEE [4], hawnhekk iżjed "il quddiem imsejjaħ" Il-Ftehim Intern dwar is-7 EDF’, u b’mod partikolari l-Artikolu 9(2) tiegħu,
Wara li kkonsidra l-Ftehim Intern ta’ l-20 ta’ Diċembru 1995 bejn ir-rappreżentanti tal-Gvernijiet ta’ l-Istati Membri, li qed jiltaqgħu fil-Kunsiil, dwar il-finanzjament u l-amministrazzjoni ta’ l-għajnuna Komunitarja taħt it-Tieni Protocoll Finanzjarju għar-Raba’ Konvenzjoni ACP-KE [5], hawnhekk iżjed "il quddiem msejjaħ" Il-Ftehim Intern dwar it-8 EDF’, u b’mod partikolari l-Artikolu 9(2) tiegħu,
Wara li kkonsidra l-proposta mill-Kummissjoni,
Billi:
(1) Mill-1 ta’ Jannar 2003, il-Kummissjoni ma tafdax aktar l-amministrazzjoni tal-konsulenti individwali li jaħdmu ma’ l-Istati ACP u l-Pajjiżi u Territorji Barranin f’idejn korpi esterni regolati bil-liġi privata.
(2) Ir-riżorsi finanzjari meħtieġa għandhom jinġibdu mill-imgħaxx ġenerat fuq il-fondi depożitati taħt il-Fondi għall-Iżvillup Ewropew (EDFs) differenti u li huma fil-kontijiet tal-flus kontanti tal-EDFs, skond il-Ftehim Interni applikabbli għas-6, 7 u 8 EDFs,
IDDEĊIEDA DAN LI ĠEJ:
Artikolu 1
It-total ta’ EUR 2700000 għandu jiġi mnaqqas mill-imgħaxx fuq il-fondi depożitati taħt il-varji Fondi fil-kontijiet tal-flus kontanti tal-Fond għall-Iżvillup Ewropew sabiex jiffinanzjaw l-ispejjeż biex is-sistema amministrativa għall-konsulenti individwali li jaħdmu ma’ l-Istati ACP u l-Pajjiżi u Territorji Barranin issir internalizzata għall-perjodu ta’ żmien ta’ erba’ snin mid-data ta’l-adozzjoni ta’ din id-Deċiżjoni.
Artikolu 2
Din id-Deċiżjoni għandha tidħol fil-ġurnata ta’ l-adozzjoni tagħha.
Magħmul fi Brussel, fis-7 ta’ Marzu 2003.